nahid-hub/BLUGE-bengali-wikipedia-section-title-prediction huggingface dataset:
মোঘলরা ১০০০ অশ্বারোহী হয় এবং ৫০০০ বন্দুকধারীর এক বিশাল বাহিনী প্রেরণ করে। এই বাহিনীতে বেশ কিছু অভিজ্ঞ সামরিক কর্মকর্তা ছিলেন যেমন, মির্জা মাক্কীহ, ইফতিকার খান, মির্জা সাইফুদ্দিন, শেখ ইসমাইল ফতেপুরী, সায়েক কয়সার এবং লাচ্মি রাজপুত। মুঘল পদাতিক বাহিনীর প্রধান ছিলেন সুবাদার ইসলাম খানের ভ্রাতা গিয়াস খান ওরফে এনায়েত খান। একই সময় তার জামাতা বাকলার রাজা রামচন্দ্রের বিরুদ্ধে আরেকটি অভিযান প্রেরণ করা হয় যাতে তিনি বাকলা থেকে যশোরের সাহায্যে এগিয়ে আসতে না পারেন। ১৬১১ সালের ডিসেম্বর মাসে মুঘল বাহিনী ইছামতি এবং ভৈরব নদীর তীর ধরে যশোরের উদ্দেশ্যে অগ্রসর হতে থাকে। দ্রুত তারা যমুনা এবং ইছামতি সঙ্গমস্থলে সলাকা নামক একটি স্থানে পৌঁছায়। 
মুঘল বাহিনীর সলকার দিকে অগ্রসর হলে উদিত্যনারায়ণ আচমকা তাদের উপর আক্রমণ করেন। মুঘল বাহিনী কিছুটা ক্ষতিগ্রস্ত হয়। তিনি আফগান জামাল খান কে দুর্গের দায়িত্বে রেখে যান। যশোর বাহিনী মুঘল বাহিনীকে পশ্চাদপসরণ করতে বাধ্য করে। পরে গোলন্দাজ বাহিনীর প্রবল আক্রমণের মুখে যশোর বাহিনীর ব্যাপক ক্ষতিসাধন হয়। খাজা কামাল নিহত হন। উদিত্য নারায়ণ পলায়ন করেন। জামাল খান তার হস্তী বাহিনী নিয়ে উদিত্য নারায়ণ কে অনুসরণ করেন।

সঠিক অনুচ্ছেদ শিরোনাম কোনটি?
titleA. সামরিক অভিযান
titleB. সলকার যুদ্ধ
titleC. মোঘলদের সাথে যুদ্ধ জয় ও অন্য রাজাদের সাথে সখ্যতা
titleD. মুগলদের বিরুদ্ধে জোট ও প্রচারণা
উত্তর: titleB
মুহাম্মদ বিন সৌদ ও মুহাম্মদ ইবনে আবদুল ওয়াহাবের মধ্যে দিরিয়ায় সমঝোতার পর আল সৌদ প্রথম সৌদি রাষ্ট্র প্রতিষ্ঠা করে। এসময় উৎপত্তিলাভ করা মতাদর্শকে পরবর্তীতে ওয়াহাবিবাদ বলে উল্লেখ করা হয়। মধ্য আরবের নজদ অঞ্চলে গঠিত প্রথম সৌদি রাষ্ট্র উপদ্বীপের অধিকাংশ অঞ্চল জয় করে নেয়। ১৮০২ সালে মক্কায় তাদের হস্তগত হয়।

মক্কা হাতছাড়া হওয়ায় উসমানীয় সাম্রাজ্যের সম্মানের প্রতি আঘাত ছিল। ১৫১৭ সাল থেকে তারা এই শহরের নিয়ন্ত্রণ করছিল। ফলে উসমানীয়রা আল সৌদের বিরুদ্ধে অগ্রসর হয়। মক্কা পুনরুদ্ধারের দায়িত্ব মিশরের উসমানীয় শাসক মুহাম্মদ আলি পাশার হাতে অর্পণ করা হয়। তিনি হেজাজে সেনা প্রেরণ করে মক্কা পুনরায় অধিকার করে নেয়। তার ছেলে ইবরাহিম পাশা উসমানীয় সেনাদের নিয়ে নজদের কেন্দ্রস্থলের দিকে এগিয়ে যান। নজদ অভিযানে একের পর এক শহর জয় করে নেয়া হয়। সৌদি রাজধানী দিরিয়া পৌছার পর কয়েকমাস যাবত তা অবরোধ করে রাখা হয়। ১৮১৮ সালের শীতকালে শহর আত্মসমর্পণ করেন। তিনি আল সৌদ ও ইবনে আবদুল ওয়াহাবের গোত্রের অধিকাংশ সদস্যকে মিশর ও উসমানীয় রাজধানী কনস্টান্টিনোপলে প্রেরন করেন। তিনি দিরিয়া ধ্বংস করে দেয়ার আদেশ দেন। এসময়কার সৌদি নেতা আবদুল্লাহ বিন সৌদকে কনস্টান্টিনোপলে মৃত্যুদন্ড দেয়া হয়।

বেঁচে যাওয়া আল সৌদ সদস্যরা পালিয়ে যান। পরবর্তীতে তারা দ্বিতীয় সৌদি রাষ্ট্র প্রতিষ্ঠা করেন। ১৮২৪ সালে তুর্কি বিন আবদুল্লাহর রিয়াদ দখলের সময় থেকে ১৮৯১ সালে মুলায়দার যুদ্ধ পর্যন্ত সময়কাল দ্বিতীয় সৌদি রাষ্ট্রের মেয়াদ ধরা হয়। প্রথম রাষ্ট্রের তুলনায় দ্বিতীয় রাষ্ট্রকে তুলনামূলক কম আঞ্চলিক সম্প্রসারণ ও ধর্মীয় উদ্দীপনার বলে ধরা হয়। এছাড়া এসময় অস্থিতিশীল অবস্থায় বিরাজ করে কারণ জাবাল শামার আমিরাতের আল রশিদরা প্রতি পক্ষে আল সৌদের সাথে দ্বন্দ্বে লিপ্ত ছিল। সৌদি নেতা আবদুর রহমান ইবনে ফয়সাল ১৮৯৩ সালে উসমানীয় ইরাকে আশ্রয় নেন।

সঠিক অনুচ্ছেদ শিরোনাম কোনটি?
titleA. ইরাকে আক্রমণ
titleB. পটভূমি
titleC. ট্রান্সজর্ডান আক্রমণ
titleD. সৌদিদের রিয়াদ দখল
উত্তর: titleB
২০০০ সালের ১৫-ই ডিসেম্বর সৈয়দ আলী হোসেনী খামেনেয়ী বলেন, “ক্ষতিকর টিউমার রাষ্ট্রকে (ইসরায়েল) এই অঞ্চল থেকে অপসারণ করা উচিত।” ওই অনুষ্ঠানেই তিনি একটি প্রস্তাব পেশ করে বলেন “ফিলিস্তিনি শরণার্থীদের ফিরে আসা উচিত এবং মুসলমান, খৃষ্টান ও ইহুদীরা (অভিবাসী ইহুদী ব্যতীত) ঠিক করে তাদের নিজেদের জন্য একটি সরকার প্রতিষ্ঠা করতে পারে।” "

সঠিক অনুচ্ছেদ শিরোনাম কোনটি?
titleA. ইসরায়েল ও ফিলিস্তিন ইস্যুতে অবস্থান
titleB. ভাষাগত দক্ষতা ও সাহিত্যানুরাগ
titleC. বৈজ্ঞানিক অগ্রগতি
titleD. যুক্তরাষ্ট্রের সাথে বৈদেশিক নীতি
উত্তর: titleA
২০০৮ সালের ৩০ মার্চ বাংলাদেশ চলচ্চিত্র উন্নয়ন সংস্থার (বিএফডিসি) ডিজিটাল কালার ল্যাব অডিটরিয়ামে ছবিটির মহরত অনুষ্ঠিত হয়। এটি বাংলাদেশ সরকার থেকে ২০০৭-০৮ সালের চলচ্চিত্রের জন্য অনুদান লাভ করে। শায়লা চরিত্রে সোহানা সাবার অভিনয়ের কথা থাকলেও পরে এই চরিত্রে অভিনয় করেন শাকিবা বিনতে আলী। ছবিটির শ্যুটিং শুরু হয় এপ্রিলের ১৭ তারিখ থেকে।


সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. সংগীত
titleC. নির্মাণ
titleD. হোম ভিডিও
উত্তর: titleC
শাহজাদা মুহাম্মদ ১৪৩২ সালের ৩০ মার্চ উসমানীয় রাজধানী এদির্নে জন্মগ্রহণ করেন। তার বাবা ছিলেন সুলতান দ্বিতীয় মুরাদ ও মা হুমা খাতুন।

অভিজ্ঞতা অর্জনের জন্য ১১ বছর বয়সে তাকে প্রথা অনুযায়ী আমাসিয়া শাসনের জন্য প্রেরণ করা হয়। তার পড়াশোনার জন্য সুলতান দ্বিতীয় মুরাদ কয়েকজন শিক্ষক নিযুক্ত করেন। ইসলামি শিক্ষা তার মনে গভীর প্রভাব ফেলে। কনস্টান্টিনোপল জয় করার ক্ষেত্রে তরুণ বয়সে আকশামসউদ্দিন তার উপর প্রভাব ফেলেছিলেন।

১৪৪৪ সালের আগস্টে আনাতোলিয়ার কারামানিদের সাথে শান্তি স্থাপনের পর সুলতান দ্বিতীয় মুরাদ মসনদ ত্যাগ করেন এবং দ্বিতীয় মুহাম্মদ ১২ বছর বয়সে সুলতান হন। পোপের প্রতিনিধি কার্ডিনাল জুলিয়ান সিসারিনির মদদে হাঙ্গেরির রাজা মুসলিমদের সাথে চুক্তি লঙ্ঘন করেন। জুলিয়ান তাকে বোঝান যে মুসলিম সাথে সম্পাদিত চুক্তি ভঙ্গ করলে তা বিশ্বাসঘাতকতা হবে না। হাঙ্গেরির জানোস হুনয়াডির নেতৃত্বে পরিচালিত ক্রুসেডকে মুহাম্মদ প্রতিহত করতে সক্ষম হন।
এসময় মুহাম্মদ তার পিতা মুরাদকে পুনরায় মসনদে বসার অনুরোধ করেন কিন্তু মুরাদ তাতে অস্বীকৃতি জানান। মুহাম্মদ এর ফলে ক্রুদ্ধ হন এবং পিতার কাছে পাঠানো চিঠিতে লেখেন, "যদি আপনি সুলতান হন, তবে এগিয়ে এসে সেনাদের নেতৃত্ব দিন। যদি আমি সুলতান হই তবে আমি নির্দেশ দিচ্ছি আপনি আমার সেনাদের নেতৃত্ব দিন।" এরপর মুরাদ দায়িত্বগ্রহণ করেন এবং ১৪৪৪ সালে ভার্নার যুদ্ধে জয়লাভ করেন।

মুরাদের পুনরায় ক্ষমতাগ্রহণের ক্ষেত্রে উজিরে আজম হালিল পাশার ভূমিকা ছিল। মুহাম্মদের শিক্ষক আকশামসউদ্দিনের সাথে হালিল পাশার বিরূপ সম্পর্ক থাকায় তিনি মুহাম্মদের শাসনের পক্ষে ছিলেন না।

সঠিক অনুচ্ছেদ শিরোনাম কোনটি?
titleA. কনস্টান্টিনোপল পুনর্গঠন (১৪৫৩–১৪৭৮)
titleB. প্রারম্ভিক শাসনকাল
titleC. প্রদর্শন
titleD. মৃত্যু
উত্তর: titleB
পাল সাম্রাজ্যের দ্বিতীয় রাজা ধর্মপাল ৭৭০ থেকে ৮১০ খ্রিষ্টাব্দ পর্যন্ত তার রাজত্বকালে বিক্রমপুরে একটি বৌদ্ধ বিহার নির্মাণ করেন। তার মৃত্যুর পর তার ছেলে দেবপাল ৮৫০ খ্রিষ্টাব্দ পর্যন্ত এ অঞ্চল শাসন করেন। পরবর্তীকারে এ এলাকা পর্যায়ক্রমে শাসন করেন মহেন্দ্রপাল, বিগ্রহপাল, নারায়নপাল, রাজ্যপাল, গোপাল–২, বিগ্রহপাল–২, মহীপাল, ন্যায়পাল, বিগ্রহপাল–৩, মহীপাল–২, শুরাপাল–২, রামপাল, কুমারপাল, গোপাল–৩ এবং মদনপাল। সেন সাম্রাজ্যের দ্বারা ক্রমাগত আক্রান্ত হলে ১১৭৪ সালে পাল সাম্রাজ্য ভেঙ্গে পড়ে।

সঠিক অনুচ্ছেদ শিরোনাম কোনটি?
titleA. মুঘল আমল
titleB. বিস্তৃতি
titleC. প্রাচীন ইতিহাস
titleD. পাল যুগ
উত্তর: titleD
একটি খেজুর গাছ থেকে রস সংগ্রহের পূর্বে অগ্রহায়ণের শেষের দিকে গাছের কান্ডের একেবারে উপরের অংশে পাতাসম্বলিত বাকলগুলি ধারালো দা দিয়ে চেঁছে পরিষ্কার করা হয় যাকে গাছ তোলা বলে। সাত থেকে আট দিন পরে পুনরায় পরিষ্কার করা হয়। গাছ তোলার দুই সপ্তাহের মাথায় চাঁছা অংশ কিছুটা কেটে নলি (বাঁশের নল) ও খিল লাগিয়ে এবং সম্মুখভাগে হাঁড়ি ঝুলিয়ে দিয়ে রস সংগ্রহ করা হয়।

রস আহরণের সময়কালের উপর ভিত্তি করে খেজুরের রসকে জিড়ান, দোকাট এবং ঝরা এই তিনভাগে ভাগ করা হয়ে থাকে। প্রথম রাতের গুণে ও মানে সর্বোৎকৃষ্ট এবং পরিমাণেও সর্বোচ্চ রসকে বলা হয় জিড়ান । পরদিন বিকালে গাছের চোখ বা কাটা অংশটুকু দা এর সাহায্যে চেছে পরিষ্কার করা হয় এবং দ্বিতীয় রাত্রের নির্গত রসকে বলা হয় দোকাট। দোকাটের রস জিড়ানের মতো সুস্বাদু কিংবা মিষ্টি নয় এবং পরিমাণেও হয় কম। তৃতীয় রাতে প্রাপ্ত রসকে ঝরা রস বলা হয়। ঝরা রস দোকাটের চেয়েও পরিমাণে কম এবং কম মিষ্টি। অনেক ক্ষেত্রে ঝরা রস টক স্বাদযুক্ত হয়। পরবর্তী তিনদিন গাছকে অবসর দেওয়া হয়। এরপর আবার নতুন করে চাঁছা (কাটা) ও রস সংগ্রহ করা হয়।

খেজুরের রস আবহাওয়ার উপর নির্ভর করে। আবহাওয়া শীতার্ত এবং পরিচ্ছন্ন হলে রস পরিষ্কার ও মিষ্টি হয়। মেঘলা গুমোট রাতে খেজুরের রসে টকভাব আসে। নভেম্বরের প্রথম দিকে রস আহরণ শুরু হলেও ডিসেম্বর এবং জানুয়ারি মাসে সর্বাধিক পরিমাণে পাওয়া যায়।
সঠিক অনুচ্ছেদ শিরোনাম কোনটি?
titleA. প্রাপ্তিস্থান
titleB. রস আহরণ
titleC. বৈচিত্র্য
titleD. গুড় তৈরী
উত্তর: titleB
১৮৮৬ সালের ১৬ অগস্ট রামকৃষ্ণ পরমহংস দেহত্যাগ করেন। এরপরে তাঁর গৃহী ভক্ত ও অনুরাগীরা তাঁর সন্ন্যাসী শিষ্যদের জন্য অর্থপ্রদান করা বন্ধ করে দেন। তাঁর অনেক ভক্ত বাড়ি ফিরে গিয়ে গৃহস্থের জীবন যাপন করবেন বলে ঠিক করেন। তরুণ নরেন্দ্রনাথ দত্তের নেতৃত্বে রামকৃষ্ণ পরমহংসের সন্ন্যাসী শিষ্যগণ তখন একটি নতুন আশ্রয় অনুসন্ধানের প্রয়োজনীয়তা অনুভব করেন। তাঁরা বরানগরের একটি পোড়ো বাড়িতে তাঁদের নতুন মঠ স্থাপনের সিদ্ধান্ত গ্রহণ করেন। বাড়িটি ছিল অধুনা উত্তর চব্বিশ পরগনা জেলার টাকির জমিদার পরিবারের সম্পত্তি।

সঠিক অনুচ্ছেদ শিরোনাম কোনটি?
titleA. ১৮৯৭ সালে ধ্বংসপ্রাপ্তি
titleB. বরানগর মঠ সংরক্ষণ সমিতি গঠন (১৯৭৩)
titleC. ১৮৮৬ সালের সেপ্টেম্বরে মঠ প্রতিষ্ঠা
titleD. ইতিহাস
উত্তর: titleC
ধূমকেতু সৌরজগতের ভেতরে অগ্রসর হলে সূর্যের বিকিরণে উদ্বায়ী পদার্থগুলো ধূলো ও গ্যাস হয়ে ছড়িয়ে পড়তে থাকে। এর ফলে যে বায়ুমণ্ডল তৈরী হয় তাকে বলে কমা। সূর্যের বিকিরণ বল ও সৌরবায়ুর প্রভাবে কমার ওপর যে বল প্রযুক্ত হয় তাতে সূর্যাবিমূখি একটি বিশাল লেজ তৈরি হয়। কমা ও লেজে যেসব অতিক্ষুদ্র উপাদান থাকে সেগুলো নিউক্লিয়াস থেকে বেরিয়ে আসা উপাদান, সূর্যের আলোয় যা অত্যুজ্জ্বল হয়ে ওঠায় আমরা তা দেখতে পাই। অধিকাংশ ক্ষেত্রে তা খুবই অনুজ্জ্বল বলে দূরবীক্ষণ যন্ত্র ছাড়া দেখা যায় না। 
চার্জযুক্ত পরমাণুর এই লেজটি সৃষ্টি হয় নিউক্লিয়াসের গ্যাসীয় বস্তুগুলোর বাষ্পীভবনের কারণে। অতিবেগুনি রশ্মির সংস্পর্শে তা ভেঙ্গে চার্জযুক্ত বস্তুতে পরিণত হয়ে সৌরবায়ুতে তরঙ্গের আকারে প্রবাহিত হয়।

কখনও ধূমকেতুতে আকস্মিক ধুলা ও গ্যাসের বিস্ফোরণের কারণে কমার আকৃতি বড় হয়ে যেতে পারে।

সঠিক অনুচ্ছেদ শিরোনাম কোনটি?
titleA. ধুমকেতুর বিস্তৃতি
titleB. কোনো ধুমকেতু কি সত্যিই বৃহস্পতি গ্রহে পতিত হয়েছিল?
titleC. কমা ও লেজ
titleD. সৌরজগত ছেড়ে চলে যাওয়া
উত্তর: titleC
বয়ঃসন্ধিকাল শৈশবকাল থেকে সম্পূর্ণ আলাদা। কিন্তু কিছু কিছু সমাজে বয়ঃসন্ধিকালকে শৈশবের অংশ হিসাবে বিবেচনা করা হয় কেননা তাদের অনেকেই তখনও নাবালক থাকে।বয়ঃসন্ধিকালে শিশুদের শারিরিক, মানসিক এবং আচারণগত পরিবর্তন দেখা যায়। বয়ঃসন্ধিকালের সমাপ্তি দেশভেদে এমনকি একটি দেশের বিভিন্ন অঞ্চল ও সংস্কৃতি ভেদে ভিন্ন হতে পারে ।

সঠিক অনুচ্ছেদ শিরোনাম কোনটি?
titleA. শৈশব উত্তরণের বিভিন্ন পর্যায়
titleB. শিশু অধিকার
titleC. বয়ঃসন্ধিকাল
titleD. ইতিহাস
উত্তর: titleC
সিলেট বিভাগীয় শহর থেকে প্রায় ০৭ কিমি উত্তর-পূর্বে পাহাড় বেষ্টিত ৫০ একর এলাকা নিয়ে গড়ে উঠেছে এই বিশ্ববিদ্যালয়ের মূল ক্যাম্পাস। এখানে বিশ্ববিদ্যালয়ের অনুষদীয় ভবন, প্রশাসনিক ভবন ও আবাসিক ভবন ছাড়াও নির্মানাধীন রয়েছে আরও উন্নয়ন প্রকল্প। তামাবিল বাইপাস রাস্তার উত্তর পাশে বিকেএসপি, সিলেট এর পূর্ব পাশে ১২.২৯ একর ভূমি নিয়ে বিশ্ববিদ্যালয়ের দ্বিতীয় ক্যাম্পাস ও গবেষণা মাঠ গড়ে তোলা হয়েছে।

সঠিক অনুচ্ছেদ শিরোনাম কোনটি?
titleA. বায়োটেনোলজি ও জেনেটিক ইঞ্জিনিয়ারিং অনুষদ
titleB. কৃষি অর্থনীতি ও ব্যবসায় শিক্ষা অনুষদ
titleC. অবস্থান
titleD. মাৎস্যবিজ্ঞান অনুষদ
উত্তর: titleC
অনেকে মনে করেন, চম্পক নগর বঙ্গদেশে অবস্থিত ছিল। মহাস্থানগড়ের ৩ কিলোমিটার দক্ষিণে এবং বগুড়া শহরের ৯ কিলোমিটার উত্তরে বগুড়া-রংপুর সড়ক থেকে ১ কিলোমিটার দূরে গোকুল মেধ নামে একটি জায়গা রয়েছে। এই জায়গাটির স্থানীয়ভাবে বেহুলার বাসরঘর বা লখিন্দরের মেধ নামে পরিচিত। ১৯৩৪-৩৬ সালে এখানে খননকার্যের সময় একটি সারিবদ্ধ অঙ্গনে ১৭২টি আয়তাকার বদ্ধঘরের সন্ধান মিলেছে। এটি খ্রিষ্টীয় ষষ্ঠ অথবা সপ্তম শতাব্দীতে নির্মিত হয়। স্থানীয় লোকবিশ্বাস অনুযায়ী, এই স্থানটি বেহুলা ও লখিন্দরের সঙ্গে যুক্ত। মহাস্থানগড়ের চেঙ্গিসপুর গ্রামে ধ্বংসস্তুপের উত্তর-পশ্চিম কোণ থেকে ৭০০ মিটার পশ্চিমে একটি মন্দিরের ধ্বংসাবশেষ পাওয়া গেছে। এটিকে খুল্লনার ঢিবি বলা হয়। এই অঞ্চলের মধ্য দিয়ে প্রবাহিত করতোয়া নদী এখন শীর্ণকায়া হলেও অতীতে এই নদী বিশালাকার ছিল বলে জানা যায়।

বগুড়ার অনেক উত্তরে অসমের ধুবড়ি জেলায় একটি অঞ্চল আছে। এই অঞ্চলটি মনসার সহচরী নেতার স্মৃতিবিজড়িত বলে মনে করা হয়। কলকাতার পার্শ্ববর্তী হাওড়ার একটি মন্দিরকে চাঁদ সদাগরের দ্বারা প্রতিষ্ঠিত বলে মনে করা হয়।

পশ্চিমবঙ্গের গৌড়ের নিকট একটি ধ্বংসস্তুপকে চাঁদ সদাগরের বাড়ি মনে করা হয়।

সঠিক অনুচ্ছেদ শিরোনাম কোনটি?
titleA. লোককথা
titleB. চম্পক নগর
titleC. মঞ্চ ও চলচ্চিত্র
titleD. লখিন্দর ও বেহুলা
উত্তর: titleB
শাম্মা জৈন জম্মু ও কাশ্মীরের জম্মুতে জন্মগ্রহণ করেন। জম্মু বিশ্ববিদ্যালয়ে রাষ্ট্রবিজ্ঞানে বিএ এর জন্য তিনি চ্যান্সেলরের স্বর্ণ পদক লাভ করেন। তিনি দিল্লির জওহরলাল নেহরু বিশ্ববিদ্যালয়ের দর্শনশাস্ত্র ও রাজনীতি এদুটি বিষয়ে স্নাতকোত্তর ডিগ্রি অর্জন করেন। তিনি মর্যাদাপূর্ণ ইউজিসি ফেলোশিপ প্রাপ্ত হয়েছিলেন।

সঠিক অনুচ্ছেদ শিরোনাম কোনটি?
titleA. আইভরিয়ান গৃহযুদ্ধ
titleB. আইভরি কোস্টের রাষ্ট্রদূত
titleC. কর্মজীবন
titleD. প্রারম্ভিক জীবন এবং শিক্ষাজীবন
উত্তর: titleD
মুক্তিযুদ্ধের পর স্বাধীন সার্বভৌম বাংলাদেশে তিনি আধিপত্যবাদ বিরোধী অবস্থান গ্রহণ করেন ৷ মুক্তিযুদ্ধের মৌলিক চেতনা বাস্তবায়নের জন্য শাসকদের উপর তিনি চাপ সৃষ্টি করেন ৷ তত্কালীন সরকারের অত্যাচার ও নির্যাতনের বিরুদ্ধে মজলুম জননেতা মাওলানা ভাসানীর নেতৃত্বে দুঃশাসন বিরোধী এক তীব্র আন্দোলন গড়ে তোলেন ৷ সরকার কর্তৃক ১৪৪ ধারা জারি করে সভা সমিতি বন্ধ করার প্রতিবাদে জনাব অলি আহাদ ২৮ জুন ১৯৭৪ তারিখে হাইকোর্টে রিট আবেদন করেন ৷ বিচারপতি দেবেশচন্দ্র ভট্টাচার্য ও বিচারপতি আবদুর রহমান চৌধুরী সমন্বয়ে গঠিত হাইকোর্টে বেঞ্চ ৯ অক্টোবর ১৯৭৪ তারিখে ১৪৪ ধারা জারিকে অবৈধ ঘোষণা করেন ৷ কিন্তু ইতিমধ্যে ৩০ জুন ১৯৭৪ তারিখে বিশেষ ক্ষমতা আইনে সরকার তাকে গ্রেফতার করে কারাগারে নিক্ষেপ করে ৷ তিনি ৪র্থ সংশোধনীর মাধ্যমে সৃষ্ট একদলীয় স্বৈরশাসন তথা বাকশালী ব্যবস্হার বিরুদ্ধেও রুখে দাঁড়ান ৷ বাক ও ব্যক্তি স্বাধীনতা, গণতন্ত্র ও সংবাদপত্রের স্বাধীনতার পক্ষে পরিচালিত সকল সংগ্রামে অকুতোভয় এই লড়াকু জননায়ক আজীবন গুরুত্বপূর্ণ ভূমিকা রেখেছেন । আশির দশকে সামরিক শাসন ব্যবস্হার বিরুদ্ধে আপোসহীন ভূমিকার কারণেও তিনি নিগৃহীত হন ৷ তাকে একাধিকবার গ্রেফতার করে কারাগারে আটকে রাখা হয় ৷ শুধু তাই নয়, তার জনপ্রিয় সাপ্তাহিক ইত্তেহাদকে নিষিদ্ধ ঘোষণা করা হয় ৷ অলি আহাদ ডেমোক্র্যাটিক লীগ নামে একটি দল গঠন করেন। দলটি এরশাদ বিরোধী আন্দোলনে বিএনপি নেতৃত্বাধীন ৭ দলীয় জোটের শরীক হয়।

সঠিক অনুচ্ছেদ শিরোনাম কোনটি?
titleA. স্বাধীনতা পরবর্তী ভূমিকা
titleB. স্বীকৃতি
titleC. শিক্ষা জীবন
titleD. ৫২ পরবর্তী ভূমিকা
উত্তর: titleA
তিমুর অস্ট্রেলিয়ার উত্তরে অবস্থিত, এবং পূর্বাঞ্চলীয় সুন্দা দ্বীপপুঞ্জের দ্বীপগুলির মধ্যে একটি। সুম্বা, বাবর এবং সংশ্লিষ্ট ছোট দ্বীপগুলির সঙ্গে তিমুরের উত্তরের সুন্দা দ্বীপের দক্ষিণ দিকের বাইরের দ্বীপপুঞ্জটি ফ্লোরাস, আলোর এবং অভ্যন্তরের দ্বীপগুলির সাথে এবং তাদের পাশে সুলভিসী দ্বীপ মিলিত ভাবে একটি দ্বীপমালা গঠন করে।

তিমুর দ্বীপ বাহ্যিক বান্দা আর্কের প্রধান দ্বীপ, যা অস্ট্রেলিয়ান মহাদেশের সাথে সংঘর্ষের দ্বারা সৃষ্টি হয়েছে। তিমুরের বেশিরভাগ ভূতত্ত্ব অনেক প্রাচীন। উত্তরের সুন্দা দ্বীপপুঞ্জের দ্বীপগুলোতে যেমন আগ্নেয়গিরি-প্রকৃতি রয়েছে, এখানে তা নেই। দ্বীপের প্রধান অক্ষের অভিযোজন এছাড়াও তার প্রতিবেশী দ্বীপের থেকে পৃথক। এই বৈশিষ্ট্যগুলি ইন্দো-অস্ট্রেলিয়ান প্লেটের উত্তর প্রান্তে থাকার ফলাফল হিসাবে ব্যাখ্যা করা হয়েছে কারণ এটি ইউরেশীয় প্লেটের সাথে মিলিত হয় এবং দক্ষিণ পূর্ব এশিয়ায় প্রবেশ করে। দীর্ঘ শুষ্ক মৌসুম এবং সেইসাথে অস্ট্রেলিয়া হতে আগত গরম বায়ু প্রবাহ দ্বীপের জলবায়ুর বৈশিষ্ট্য। দ্বীপে নদী হিসাবে পূর্ব তিমুরের দক্ষিণাঞ্চল ও উত্তর লাওলো নদীগুলি অন্তর্ভুক্ত।

দ্বীপের বৃহত্তম শহরগুলি হল, ইন্দোনেশিয়াযর পশ্চিম তিমুর প্রদেশের রাজধানী কুপং এবং পূর্ব তিমুরের রাজধানী দিলি (যা একটি পর্তুগিজ ঔপনিবেশিক শহর) এবং বাকাওউ। দরিদ্র রাস্তাগুলি পূর্ব তিমুরের অভ্যন্তরস্থ অঞ্চলের জন্য পরিবহন ব্যবস্থাকে কঠিনতর করে তুলেছে। পূর্ব তিমুর একটি দরিদ্র দেশ, যেখানে ম্যালেরিয়া ও ডেঙ্গু জ্বরসহ স্বাস্থ্যগত সমস্যা রয়েছে। পূর্ব তিমুরের ক্ষেত্রে রাজস্ব হিসাবে তিমুর সাগরে গ্যাস ও তেল, কফি উৎপাদন এবং পর্যটন গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. ভাষা, জাতিগত গোষ্ঠী এবং ধর্ম
titleB. ইতিহাস
titleC. ভূগোল
titleD. উদ্ভিদ ও প্রাণীজগত
উত্তর: titleC
প্রীতম আহমেদ প্রথমে বাংলাদেশের বেসরকারি টেলিভিশন 'চ্যানেল আই'-এ অনুষ্ঠান নির্মাতা হিসাবে যোগ দেন এবং দীর্ঘদিন সেখানে কর্মরত ছিলেন; পরবর্তীতে তিনি নিজের একটি স্টুডিও কাম প্রোডাকশন কোম্পানি গঠন করেন এবং নাম দেন 'গানওয়ালা'। এছাড়াও তিনি অনলাইন পত্রিকা মিডিয়াটাইমস টোয়েন্টিফোর ডট কম-এর সম্পাদক হিসাবেও যুক্ত আছেন।

প্রীতম আহমেদ ব্যক্তি জীবনে লেখালেখির সাথেও যুক্ত আছেন; ২০১৫ সালের অমর একুশে বই মেলায় র‌্যামন পাবলিশার্স থেকে তার কবিতার বই 'জন্মদাগ' প্রকাশিত হয়েছে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. গায়ক জীবন
titleC. কর্ম জীবন
titleD. প্রাথমিক জীবন
উত্তর: titleC
প্রাচীন বাংলা সাহিত্যে সপ্তগ্রামের বারংবার উল্লেখ থেকে এই বন্দরের খ্যাতির কথা জানা যায়। পঞ্চদশ শতাব্দীতে রচিত বিপ্রদাস পিপলাইয়ের "মনসামঙ্গল" কাব্যে বলা হয়েছে, চাঁদ সদাগরের বাণিজ্যতরী সপ্তগ্রাম বন্দর হয়ে সমুদ্রের পথে যেত। ষোড়শ শতাব্দীতে রচিত "চণ্ডীমঙ্গল" কাব্যে মুকুন্দরাম লিখেছেন, সপ্তগ্রাম থেকে বণিকেরা কোথায় না যায়? 

সপ্তগ্রাম বন্দরের প্রাচীন ইতিহাস সম্পর্কে বিশেষ কিছুই জানা যায় না। ১২৯৮ সালে দেবকোটের শাসক বাহরম ইৎগিন জাফর খান সপ্তগ্রাম জয় করেন। তিনি এই অঞ্চলের প্রাচীন হিন্দু ও বৌদ্ধ মন্দিরের উপাদান সংগ্রহ করে একটি মসজিদ প্রতিষ্ঠা করেছিলেন। এর থেকে অনুমিত হয় পূর্ববর্তী হিন্দু ও বৌদ্ধ যুগেও সপ্তগ্রাম এক সমৃদ্ধ নগরী ছিল। উক্ত মসজিদটি বাংলার প্রথম গঙ্গার ধারে এই স্থান জাফর খান গাজীর দরগা নামে খ্যাত, যা বর্তমানে ভারতীয় পুরাতত্ত্ব বিভাগের অন্তর্গত।মসজিদ।

১৩৫০ সালে বাংলায় তুঘলক শাসনকালে (১৩৩৬–১৩৫৮) ইবন বতুতা সপ্তগ্রামে এসেছিলেন। বিভিন্ন বর্ণনা থেকে জানা যায়, সপ্তগ্রামের স্থানীয় বণিকেরা বিদেশে বাণিজ্য করতে যেতেন না। কিন্তু আরব, পারস্য ও তুরস্ক থেকে বণিকেরা এখানে বাণিজ্য করতে আসতেন। ষোড়শ শতাব্দীর প্রথম ভাগে পর্তুগিজ বণিকেরা সপ্তগ্রামে আসাযাওয়া করতে শুরু করেন।

সঠিক অনুচ্ছেদ শিরোনাম কোনটি?
titleA. সপ্তগ্রামে ইউরোপীয়েরা
titleB. ভূগোল
titleC. ব্যুৎপত্তি
titleD. ইতিহাস
উত্তর: titleD
গোপনীয়তাকে আত্ম-পরিচয় বোধের বিকাশের একটি পূর্বশর্ত হিসাবে বিবেচনা করা যেতে পারে। গোপনীয়তায় প্রতিবন্ধকতা খুব গুরুত্বপূর্ণ ভূমিকা রাখে।আরউইন আল্টম্যানের মতে, এই ধরনের বাধাগুলি "নিজের গোপনীয়তার সীমানা নির্ধারণ করে দেয়" এবং এইভাবে "[আত্ম] সংজ্ঞায়িত করতে সহায়তা করে"। এই নিয়ন্ত্রণ মূলত অন্যের সাথে সম্পর্ক পরিচালনা করার ক্ষমতা তৈরিতে সাহায্য করে। নিজের সীমার "ব্যাপ্তিযোগ্যতা" নিয়ন্ত্রণের ফলে একজন ব্যক্তি স্বত্তার গঠন এবং স্বত্তা কি তা অনুধাবন করতে পারে।

এছাড়াও, গোপনীয়তা কে এমন একটি অবস্থা হিসাবে দেখা যেতে পারে যা ব্যক্তির বিকাশকে উদ্বুদ্ধ করে, আত্মপরিচয়ের উন্নয়নে এটা অবিচ্ছেদ্য প্রক্রিয়া। হাইম্যান গ্রস পরামর্শ দিয়েছিলেন যে, গোপনীয়তা ব্যতীত - নির্জনতা, বেনাম বা ছদ্মনামে প্রকাশ এবং সামাজিক ভূমিকা থেকে অস্থায়ী মুক্তি সম্ভব না এবং ব্যক্তি নির্দ্বিধায় নিজেকে প্রকাশ, আত্মসন্ধান এবং আত্মসমালোচনা করতে পারবেন না। এই জাতীয় আত্মসন্ধান এবং আত্মসমালোচনা নিজেকে বোঝার জন্য ভূমিকা রাখে এবং আত্মপরিচয় বোধকে গঠন করে।

সঠিক অনুচ্ছেদ শিরোনাম কোনটি?
titleA. আত্ম-পরিচয় এবং ব্যক্তিত্ব বিকাশ
titleB. গোপনীয়তার মাত্রা
titleC. তথ্য সংগ্রহ
titleD. তথ্য একত্রিত করা
উত্তর: titleA
২ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ২য় ইনিংসে তামিম ইকবালকে (২০৬) সাথে নিয়ে উদ্বোধনী জুটিতে ৩১২ রান তোলেন। বাংলাদেশের টেস্ট ক্রিকেটের ইতিহাসে এটি সর্বোচ্চ রানের জুটি গড়েন। এরফলে তারা টেস্টের ২য় ইনিংসে ১৯৬০ সালে কলিন কাউড্রে ও জিওফ পুলারের গড়া ২৯০ রানের রেকর্ড ভঙ্গের মাধ্যমে নতুন রেকর্ড গড়েন। খেলায় তিনি ১৫০ রান করেন যা তার ব্যক্তিগত সর্বোচ্চ টেস্ট ও তৃতীয় শতরান। এ রান সংগ্রহের পূর্বে অধিনায়ক মুশফিকুর রহিমের আঙ্গুলে আঘাতপ্রাপ্তির কারণে প্রথমবারের মতো আন্তর্জাতিক ক্রিকেটে তিনি প্রায় ১২০ ওভার উইকেট-রক্ষণের দায়িত্ব পালন করেন। পরবর্তীতে সাকিব আল হাসানের দৃঢ়তাপূর্ণ অপরাজিত ৭৫* রানের সুবাদে তার দল ৫৫৫/৬ তোলে ও খেলাটি নিষ্প্রাণ ড্রয়ে পরিণত হয়।

সঠিক অনুচ্ছেদ শিরোনাম কোনটি?
titleA. পাকিস্তান সিরিজ, ২০১৫
titleB. জিম্বাবুয়ে সিরিজ, ২০১৮
titleC. খেলোয়াড়ী জীবন
titleD. জিম্বাবুয়ে সিরিজ, ২০১৪
উত্তর: titleA
অধিকাংশ হিন্দু নেতা এই চুক্তির প্রতি বিরূপ ছিলেন। চুক্তি বিরোধী হিন্দু নেতৃবৃন্দ বলেন যে স্বরাজ্য দল ও কংগ্রেস কমিটি এই চুক্তি পাস করলেও কংগ্রেসের প্রকাশ্য অধিবেশনে চিত্তরঞ্জন দাশ ব্যর্থ হবেন। শ্যামসুন্দর চক্রবর্তী, সুরেন্দ্রনাথ ব্যানার্জী‌ ও বিপিন চন্দ্র পাল এই চুক্তির বিরোধিতা করেন এবং তারা একে একতরফা বলে অভিযোগ করেন। হিন্দু গণমাধ্যমগুলো এর বিরুদ্ধে সমালোচনা শুরু করে। চিত্তরঞ্জন দাশের বিরুদ্ধে লেখক পাঁচকড়ি বন্দ্যোপাধ্যায় অমৃতবাজার পত্রিকায় লেখালেখি করেন। চিত্তরঞ্জন দাশকে অনেকেই সুবিধাবাদি ও মুসলিমদের প্রতি পক্ষপাতদুষ্ট বলে অভিযোগ করলেও তিনি তার মতে অটল ছিলেন। স্বাধীনতা অর্জনের জন্য তিনি হিন্দু মুসলিম ঐক্যে বিশ্বাসী ছিলেন এবং চুক্তির প্রয়োজনীয়তার উপর জোর দেন।

অনেক হিন্দু নেতা চিত্তরঞ্জন দাশের বিরোধিতা করলেও তার সমর্থক হিন্দু নেতৃবৃন্দও ছিলেন। এদের মধ্যে ছিলেন সুভাষচন্দ্র বসু, কিরণশংকর রায়, অনিলবরণ রায়, বীরেন্দ্রনাথ শাসমল ও প্রতাপচন্দ্র গুহ।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. চুক্তি
titleC. হিন্দু প্রতিক্রিয়া
titleD. মুসলিম প্রতিক্রিয়া
উত্তর: titleC
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন প্যাট্রিক ম্যাকশেন। ২১ মার্চ, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ ফেব্রুয়ারি, ১৮৮৮ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল।

১৮৮৪-৮৫ মৌসুমে সিরিজের চতুর্থ টেস্টে আম্পায়ারিত্ব করার পর পরের সপ্তাহে মেলবোর্নে টেস্ট খেলার জন্যে মনোনীত হন। ৯ ও অপরাজিত ১২ রানের ইনিংস খেলেন তিনি। ১৮৮৭-৮৮ মৌসুমে ইংল্যান্ডের বিপক্ষে আরও দুই টেস্টে অংশ নেন। তবে, শেষ তিন ইনিংসে শূন্য রানে প্যাভিলিয়নে প্রত্যাবর্তন করতে হয়েছিল প্যাট্রিক ম্যাকশেনকে ও একটিমাত্র উইকেটের সন্ধান পেয়েছিলেন তিনি। সবগুলো টেস্টে অংশ নিয়ে ৫.২০ গড়ে মাত্র ২৬ রান তুলেন এবং ৪৮ রান খরচায় একটিমাত্র উইকেট পান।

সঠিক অনুচ্ছেদ শিরোনাম কোনটি?
titleA. আম্পায়ার
titleB. আন্তর্জাতিক ক্রিকেট
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleB
মেহের বাবার উপদেশসমূহকে প্রধান দুইটি শ্রেণীতে ভাগ করা যায়: বিশ্বববহ্মান্ড এবং আত্মার প্রকৃতির উপর তার অধিবিদ্যা এবং আধ্যাত্বিক অভিলাশার জন্য প্রায়োগিক উপদেশ। এ দুইট পরস্পর সর্ম্পকযুক্ত। তার অধিবিদ্যার অনেকাংশই তার প্রধানতম গ্রন্থ, স্রষ্টার বাণীতে পাওয়া যায়।এটিতে তার সৃষ্টিতত্ব এবং জীবনের উদ্দেশ্যসহ আত্মার অগ্রগমন সর্ম্পকে বিস্তারিত বর্ণনা রয়েছে। তার অন্য আরেকটি গ্রন্থ উপদেশবলীতে তিনি বাস্তবিক আধ্যাত্বিক জীবনের উপর নিজের ব্যাখ্যা দিয়েছেন, যদিও এটি স্রষ্টার বাণীতে লিপিবদ্ধ তার অধিবিদ্ধার অনেকাংশ বিস্তারিতভাবে বর্ণনা দিয়েছেন।

সঠিক অনুচ্ছেদ শিরোনাম কোনটি?
titleA. শিষ্য/উত্তারাধিকার
titleB. প্রাথমিক জীবন
titleC. উপদেশ
titleD. জীবনী
উত্তর: titleC
স্বকীয় সামগ্রিকীকরণ হয় তখনি যখন মানুষ নিজের স্বকীয় অবস্থানকে সর্বাপেক্ষা গুরুত্ব দেয়, আর তৃতীয় কোনও ব্যক্তির পর্যবেক্ষণে সেটি প্রকট হয়ে উঠে। অন্যের দৃষ্টিতে নিজেকে সেরা হিসেবে উপস্থাপন করার চেষ্টায় এমনটি হতে পারে। দর্শক বা স্রোতার উপস্থিতি, ক্যামেরার সামনে ইত্যাদি ক্ষেত্রে ব্যক্তির এমন অভিব্যক্তি ফুটে উঠতে পারে।

সঠিক অনুচ্ছেদ শিরোনাম কোনটি?
titleA. সামগ্রিকীকরণের থিওরিঃ
titleB. মানসিক অবসাদের কারণঃ
titleC. স্বকীয় সামগ্রিকীকরণঃ
titleD. নারীর ক্ষেত্রে যৌন সামগ্রিকীকরণ
উত্তর: titleC
"চাঁদের পাহাড়"-এর কাহিনী এক বাঙালি অভিযাত্রীকের ওপর ভিত্তি করে গড়ে উঠেছে, যে ১৯০৯-১৯১০ সাল নাগাদ আফ্রিকা যায়। "শঙ্কর রায় চৌধুরী" (দেব), এই চলচ্চিত্রের নায়ক, গ্রাজ্যুয়েশন করার পর পাটকলে চাকরি পায়। কিন্তু সে রোমাঞ্চ খোঁজে। সে আফ্রিকার দুর্গম স্থানে যেতে চায়।

অবশেষে তার গ্রামের এক অধিবাসী, যে আফ্রিকায় কাজ করে, তার সহায়তায় সে আফ্রিকায় ক্লার্ক হিসেবে কাজ পায় এবং উগান্ডা রেলওয়েতে চাকরি পায়। কিন্তু সেখানে মানুষখেকো সিংহ, প্রথম বিশ্বযুদ্ধ-এর আগের সমস্যা থাকে। ইতিমধ্যে সিংহের সাথে তার যুদ্ধ হয়। এছাড়াও এখানে ব্ল্যাক মাম্বা সাপের আক্রমণ হয়। এখানেই সে পর্তুগিজ অভিযাত্রীক ও স্বর্ণসন্ধানী "ডিয়েগো আলভারেজ"-এর দেখা পায়। "আলভারেজ" তাকে তার সময়ের ঘটনা বলে। সে এবং তার সঙ্গী "জিম কার্টার" পৃথিবীর সবচেয়ে বড় হীরক খনির সন্ধান পায়। কিন্তু ভয়ংকর জন্তু বুনিপ "জিম"কে মেরে ফেলে এবং "আলভারেজ" ফিরে আসতে বাধ্য হয়।

সব শুনে "শঙ্কর" ক্লার্কের চাকরি ছেড়ে দিয়ে "আলভারেজের" সাথে খনি অনুসন্ধানে বের হয়। তারা ঘন জঙ্গলে প্রবেশ করে। পথে তাদের অবর্ণনীয় অসুবিধা হয়। জ্বলন্ত আগ্নেয়গিরি তাদের পথে বিরাট বাঁধা হয়ে দাঁড়ায়। এক পর্যায়ে "আলভারেজ"কেও সেই বুনিপ মেরে ফেলে। শঙ্কর একা হয়ে পড়ে।

সে সভ্যতার খোঁজে বের হয়। সে বুনিপের গুহা খুঁজে পায়। সে নিজের অজান্তেই হীরকের খনি খুঁজে পায়। সেই গুহায় সে পথ হারিয়ে ফেলে। এক পর্যায়ে কিছু পাথরের সহায়তায় সে গুহা থেকে বের হতে সক্ষম হয়। সে সাথে করে কিছু পাথর নিয়ে আসে। আসলে সেই পাথরগুলো আর কিছুই নয়, কাঁচা হীরা। সে ইতালীয় অভিযাত্রীক "আত্তিলীয় গাত্তি"র নোট থেকে জানতে পারে, আসলে সে যেই গুহায় পৌছেছিল, সেই গুহায়ই বিখ্যাত হীরক খনি, যার জন্য "জন" ও "আলভারেজ" তাদের জীবন হারিয়েছে।

কিন্তু সে ততক্ষণে কালাহারি মরুভূমিতে পথ হারিয়েছে। নিজের প্রাণ বাঁচানোই তখন দুষ্কর। মরুভূমিতে সে জলের অভাবে প্রায় মৃত্যুবরণ করেছিল। তার মাথার উপর শকুনেরা ঘোরাফেরা শুরু করে। পথে সিংহের সাথে তার যুদ্ধ হয়। অবশেষে এক সার্ভে টিম তাকে খুঁজে পায় এবং মুমূর্ষু "শঙ্কর"কে শৈলেশবাড়ি, রোডেশিয়ায় নিয়ে বাঁচায়।

"শঙ্কর" বইয়ের শেষে বলে যে সে আবার বড় দল নিয়ে এসে এই হীরক খনীর সন্ধান করবে, যার জন্য "আলভারেজ", "কার্টার" ও "আত্তিলীয়" জীবন দিয়েছে।


সঠিক অনুচ্ছেদ শিরোনাম কোনটি?
titleA. কাহিনী
titleB. শুরু
titleC. অভিনেতা নির্বাচন
titleD. বাজেট
উত্তর: titleA